นักวิจัยชี้ ความกลัวที่มีต่อแมงมุม สามารถถ่ายทอดจากแม่ไปสู่ลูกได้
การจัดอันดับความกลัวของมนุษย์ชี้ว่า งูจัดเป็นอันดับ 1 ที่มนุษย์กลัวมากที่สุ รองลงมาอันดับ 2 คือแมงมุม ทำไมถึงเป็นแมงมุม และความกลัวจากแ
นักวิจัยที่อยากรู้ว่าความกลัวที่ว่านี้โดยเฉพาะความกลัวงู และแมงมุม ถ่ายทอดจากแม่สู่ลูกได้หรือไม่จึงจับจิ้งหรีดที่มีท้อง เข้าไว้ในตู้ร่วมกับแมงมุม ที่ล่าจิ้งหรีดเป็นพิเศษแมงมุมชนิดนี้เรียกกันว่า Wolf Spider แต่นักวิจัยใช้ขี้ผึ้งหุ้มเขี้ยวแมงมุมไว้เป็นการป้องกันภัยให้จิ้งหรีด เมื่อแม่จิ้งหรีดวางไข่และมีจิ้งหรีดออกมาเป็นตัวแล้วนักวิจัยเปรียบเทียบจิ้งหรีดที่แม่เคยอยู่ร่วมตู้กับแมงมุมกับที่แม่ไม่เคยพบเห็นแมงมุม ปรากฏว่าจิ้งหรีดเกิดใหม่ ที่แม่เคยอยู่ร่วมตู้กับแมงมุมมีโอกาสที่จะวิ่งหาที่หลบภัย และไม่ออกมาเพ่นพ่าน มากกว่าจิ้งหรีดที่ไม่รู้อิโหน่อิเหน่ถึง113 เปอร์เซนต์ และไม่ต้องเห็นตัวแมงมุมด้วยซ้ำไป แค่เห็นใย หรือมูลแมงมุมจิ้งหรีดเหล่านี้ก็มักจะทำตัวนิ่ง ไม่ขยับเขยื้อน เพื่อไม่ให้แมงมุมพบเห็นเรียกว่ารู้เอาตัวรอดเป็นยอดดี นักวิจัยสรุปว่า พฤติกรรมของจิ้งหรีดที่มากจากแม่ ที่เคยอยู่ร่วมตู้กับแมงมุมนั้น แสดงให้เห็นว่ามีการถ่ายทอดความกลัวจากแม่สู่ลูกตั้งแต่อยู่ในท้อง กลไกของการถ่ายทอดนั้นนักวิจัยยังไม่แน่ใจนักว่า เกิดขึ้นได้อย่างไร คาดเดาแต่ว่าเมื่อเกิดเหตุที่ทำให้เกิดความตึงเครียด แม่จะปล่อยฮอร์โมนออกมาซึ่งมีอิทธิพลต่อพัฒนาการของตัวอ่อนในท้อง หรือในไข่ได้ทำให้สงสัยในกรณีของมนุษย์ว่า มีโอกาสผลักภาระ กล่าวโทษคุณพ่อสำหรับการถ่ายทอดความกลัวในลักษณะนี้ได้บ้างหรือไม่